open-index/open-wikipedia-markdown huggingface dataset:
Mohamed Aly

**Mohamed Aly** (født 19. februar 1975) er en egyptisk bokser.

Han representerte Egypt under Sommer-OL 2004 i Athen, der han tok sølv.

## Referanser


## Eksterne lenker
*
Marco Polo (film)

***Marco Polo*** (amerikansk tittel: **) er en amerikansk historisk eventyrfilm fra 1938 i regi av Archie Mayo og John Cromwell. Sistnevnte er ukreditert i rulleteksten. Tittelrollen spilles av Gary Cooper. Norsk-amerikanske Sigrid Gurie spiller den kvinnelige hovedrollen som den mongolske prinsessen Kukachin.

## Innspillingsfakta
Filmen ble spilt inn fra 16. juni til begynnelsen av september 1937.

## Fakta om filmen
Ifølge nyhetsoppslag hadde Douglas Fairbanks skrevet et filmmanus i begynnelsen av 1936, som var basert på Marco Polos eventyr. Filmen skulle bli produsert av Samuel Goldwyn. Artikler i *[[The Hollywood Reporter]]* angir at Fairbanks og Goldwyn ønsket Cooper i hovedrollen. Paramount Pictures' søksmål mot Goldwyn i midten av 1936 med krav om $5.000.000 for angivelig å ha forsøkt og lokke deres stjerne utsatte tydeligvis filmen på ubestemt tid. I 1937 kjøpte Goldwyn en originalhistorie av N.A. Pogson og Fairbanks var åpenbart ikke lenger involvert i prosjektet.

*Marco Polo* skulle opprinnelig ha blitt filmet i Technicolor. Ifølge en artikkel i *Motion Picture Herald* fra mai 1937 viste dette seg å være umulig da mesteparten av Technicolors utstyr, som den gang fantes, allerede ble anvendt i andre filmer. Istedet ble filmen tintet i sepia under overoppsyn av Jack Nicholaus, som ble lånt inn fra Metro-Goldwyn-Mayer for oppgaven.

Da innspillingen tok til 15. juni 1937 var John Cromwell regissør. Etter noen dagers filming forlot Cromwell prosjektet over det som en artikkel i *Film Daily* påstod var *«ulike syn på historiens [[treatment]]»*. Ifølge moderne kilder ønsket Cromwell at filmen skulle være på den humoristiske måten som blir antydet i Robert E. Sherwoods manus, men at Goldwyn ønsket en seriøs eventyrfilm. Archie Mayo ble utpekt til å regissere filmen etter at han ble tatt av arbeidet med førproduksjonen av *The Goldwyn Follies*. Nyere kilder har også angitt at William Wyler ble forespurt om å overta regien da Cromwell fratrådte, men at han nektet. John Ford regisserte noen av filmens actionscener, deriblant én med snøstorm i Himalaya.

Deler av filmen ble spilt inn på location i Malibu Lake der - ifølge en artikkel i *The Hollywood Reporter* fra den 31. juli 1937 - to hundre yards (cirka 183 meter) av Den kinesiske mur ble rekonstruert og arbeidet pågikk døgnet rundt.

Binnie Barnes, som spiller Nazama i filmen, erstattet Verree Teasdale, som måtte trekke seg fra filminnspillingen på grunn av sykdom. Nyere kilder nevner også at Basil Rathbone, som spiller Ahmed, erstattet John Carradine kort tid etter at filmingen begynte.

## Rolleliste
(Kun krediterte)

*Gary Cooper - Marco Polo
*Sigrid Gurie - Prinsesse Kukachin
*Basil Rathbone - Ahmed
*George Barbier - Kublai Khan
*Binnie Barnes - Nazama
*Ernest Truex - Binguccio
*Alan Hale sr. - Kaidu
*H.B. Warner - Chen Tsu
*Robert Greig - Kammerherre (kreditert som Robert Grieg)
*Ferdinand Gottschalk - Persisk ambassadør
*Henry Kolker - Nicolo Polo
*Lotus Liu - Visakha
*Stanley Fields - Bayan
*Harold Huber - Toctai
*Lana Turner - Tjenestejente

## Referanser


## Eksterne lenker
*
Redcliff (Zimbabwe)

**Redcliff**, også kalt **Redcliffe,** er en by i provinsen Midlands i Zimbabwe. Den er naboby til den vesentig større byen Kwekwe. Byen ligger 1&nbsp;306&nbsp;meter over havet ved Great Dyke. Forekomstene av jernmalm her er store. Byen har jern- og stålindustri. ZISCO (*Zimbabwe Iron and Steel Company*) og BIMCO (*Buchwa Iron Mining Company*) er byens to største arbeidsgivere.
Aleksandr Povetkin

**Aleksandr Povetkin** (født 2. september 1979) er en russisk bokser.

Han representerte Russland under Sommer-OL 2004 i Athen, der han tok gull.

## Referanser


## Eksterne lenker
*
Andre Ward

**Andre Ward** (født 23. februar 1984) er en amerikansk bokser.

Han representerte USA under Sommer-OL 2004 i Athen, der han tok gull.

## Referanser


## Eksterne lenker
* 
* 
* 
*
Baqtïjar Artajev

**Baqtïjar Artajev** (kasakhisk: Бақтияр Ғарифоллаұлы Артаев, født 14. mars 1983) er en kasakhstansk bokser.

Han representerte Kasakhstan under Sommer-OL 2004 i Athen, der han tok gull.

## Referanser


## Eksterne lenker
*
Ricardo Gareca

**Ricardo Alberto Gareca Nardi** (født 10. februar 1958) er en argentinsk fotballtrener og tidligere fotballspiller som er landslagstrener for .

## Referanser


## Eksterne lenker
*
Chiredzi

**Chiradzi** er en by i provinsen Masvingo i Zimbabwe. Chiradzi har 30.448 innbyggere og er et turiststed på 439&nbsp;meters høyde over havet, med flystripe og luksuriøst hotellutbud. I nærheten er Gonarezhou-nasjonalparken, *Hippo Valley* og Buffalo Range.

Chiradzi er endestasjon på sidelinjen *[[National Railways of Zimbabwe]]* fra Mbizi. Det er en del sukkerrørgårdsbruk i området.

## Referanser
Aegus (Micraegus) myrmidon

***Aegus (Micraegus) myrmidon*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (9- 16 millimeter), avlang, blankt brunlig hjortebille. Hannens hode er bredt og flatt, kjevene (mandiblene) lange og slanke, sigdformede med en kort, innoverrettet tann nær midten. Pannen er bredt, V-formet innbuktet foran. Antennene er kraftige med en tre-leddet klubbe. Hodet er nokså matt, fint og jevnt punktert. Pronotum er trapesformet, bredest foran, blankt, med en bred, grunn midtfure. Dekkvingene er jevnbrede, noe flate, med markerte punktstriper. Ytterkanten er kledt med korte, gulbrune hår. Beina er brunlige. Hunnen ligner hannen bortsett fra at hode og kjever ikke er forstørrede, hodet er ganske blanbkt og like grovt punktert som pronotum, som er puteformet (ikke bredere forover). Dekkvingene har rader av korte, oppstående hår som følger punktradene.

## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt i Vest-Malaysia og Sumatra.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Aegini - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *[[Micraegus]]* Maes, 1992
********* ***Aegus (Micraegus) myrmidon*** Thomson, 1856

## Eksterne lenker
* Oversikt over artene
* Lucanidae du Monde, nettside om arten
*
Lil Peep

**Gustav Elijah Åhr** (1996–2017), kjent under artistnavnet **Lil Peep**, var en amerikansk rapper og sanger. Sangene hans er preget av blant annet hiphop og alternativ rock.

## Oppvekst
Åhr ble født 1. november 1996 i Pennsylvania. Han vokste opp på Long Island i New York. Foreldrene hans er begge utdannet ved Harvard University. Han gikk på skole ved Long Beach High School i New York og fikk gode karakterer selv om han sjelden var på skolen. Han droppet ut av videregående, men fullførte utdanningen ved å ta kurs og fag på internett. Kort tid etter dette begynte Åhr å legge ut musikk på YouTube og SoundCloud. Som 17-åring flyttet Åhr til Los Angeles for å lage musikk. I Los Angeles ble Åhr medlem av det daværende musikk-kollektivet Schemaposse. De små summene han tjente på musikkproduksjonen, gikk til AirBnb-leiligheter og konsum. Senere ble han også kjent med rapperne Ghostemane, Lil Tracy og Wicca Phase Springs Eternal.

## Karriere
I 2015 utga Åhr sin første mixtape, *Lil Peep Part One*. I 2016 utga Åhr to mixtapes, henholdsvis *Crybaby* og *Hellboy*. Den 2. juni 2017 kunngjorde Åhr via Instagram at han hadde laget sitt første platealbum. Albumet *[[Come Over When You're Sober, Pt. 1]]* ble lansert den 11. august 2017. 

Etter Åhrs dødsfall har det blitt utgitt to albumer, *Come Over When You're Sober Part 2* (2018) og *EVERYBODY'S EVERYTHING* (2019). *Come Over When You're Sober Part 2* inneholdt bonussangene *Falling Down* med XXXTENTACION og *Sunlight On Your Skin* med ILOVEMAKONNEN.

Albumet EVERYBODY'S EVERYTHING består av en rekke tidligere upubliserte sanger. Disse sangene er komponert av Åhr og andre artister som Rich The Kid, Lil Tracy, Gab3, ILOVEMAKONNEN og Diplo. Albumet ble lansert samtidig med en dokumentarfilm med samme tittel om Åhrs turbulente liv som kommende stjerne. 

## Død
Den 15. november 2017 ble Åhr funnet død på turnébussen av sin manager før en opptreden i Tucson, Arizona. Det viste seg at han døde av en utilsiktet overdose Xanor med fentanyl.

## Diskografi
### Studioalbum
* *[[Come Over When You're Sober, Pt. 1]]* (2017)
* *[[Come Over When You're Sober, Pt. 2]]* (2018)

### Samlealbum
* *[[Everybody's Everything]]* (2019)

### Mixtapes
* *[[Lil Peep, Part One]]* (2015)
* *Mall Musicc* (med Boy Froot) (2015)
* *[[Live Forever]]* (2015, utgitt på nytt 2022)
* *[[Crybaby]]* (2016, utgitt på nytt 2020)
* *[[Hellboy (mixtape)|Hellboy]]* (2016, utgitt på nytt 2020)

### Extended plays (EP)

* *Feelz* (2015, utgitt på nytt 2022)
* *In the bedroom, I confess* (med OmenXIII) (2015)
* *Garden* (med Atomz) (2015)
* *Romeo's Regrets* (med Bexey) (2015)
* *Vertigo* (med John Mello) (2015)
* *California Girls* (med Nedarb Nagrom) (2016, utgitt på nytt 2021)
* *Elemental* (Med Ghostemane og JGRXXN) (2016)
* *Dead Broke* (med ITSOKTOCRY) (2016)
* *Teen Romance* (med Lederrick) (2016)
* *Castles* (Med Lil Tracy) (2016, utgitt på nytt 2021)
* *Castles II* (Med Lil Tracy) (2017, utgitt på nytt 2021)
* *Goth Angel Sinner* (2019)
* *Friends* (Med YungGoth) (2021)
* *High Fashion* (Med Harry Fraud) (2021)

## Uutgitte albumer, mixtapes og EPs

## Referanser


## Eksterne lenker
* 
* 
* 
*
Aegus (s.str.) platyodon

***Aegus (s.str.) platyodon*** er bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor til stor (20–49 millimeter), avlang, noe flat, blankt svart hjortebille. Arten er en av de største i slekten *[[Aegus]]*. Hannen har stort, bredt hode og store, lange, sigdformede kjever som oftest har en stor og bred tann med tvert avkuttet eller trekantet spiss nær roten. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er matt, fint og spredt punktert. Pannen er bredt, U-formet innskåret foran, med et spisst fremspring på hver side av innskjæringen. Hodet er ikke utvidet bak fasettøynene. Pronotum er avrundet rektangulært, mye bredere enn langt, i midten nokså blankt og glatt, med en smal, tett punktert sone langs ytterkantene. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten. Beina er mørkbrune. Hunnen er mindre enn hannen uten forstørret hode og kjever, kroppen er tett og kraftig punktert og nokså matt.

## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt fra Sumatra og Borneo i vest til Queensland i øst.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Aegini]]* - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *Aegus* MacLeay, 1819 (i snever forstand)
********* ***Aegus (s.str.) platyodon*** Parry, 1862 
********** ***Aegus (s.str.) platyodon bellus*** Möllenkamp, 1902
********** ***Aegus (s.str.) platyodon foraminatus*** Bomans, 1993
********** ***Aegus (s.str.) platyodon insolitus*** Jakowlew, 1897
********** ***Aegus (s.str.) platyodon jansoni*** Boileau, 1905
********** ***Aegus (s.str.) platyodon lacroixi*** Bomans, 1993
********** ***Aegus (s.str.) platyodon leopoldi*** Didier, 1932
********** ***Aegus (s.str.) platyodon loeblei*** Nagai, 1994
********** ***Aegus (s.str.) platyodon meeki*** Didier, 1928
********** ***Aegus (s.str.) platyodon montanus*** Möllenkamp, 1911
********** ***Aegus (s.str.) platyodon otanii*** Nagai, 1994
********** ***Aegus (s.str.) platyodon platyodon*** Parry, 1862
********** ***Aegus (s.str.) platyodon porrectodon*** Bomans, 1993
********** ***Aegus (s.str.) platyodon punctipennis*** Parry, 1864
********** ***Aegus (s.str.) platyodon tahuyamai*** Nagai, 1994

## Eksterne lenker
* Oversikt over artene
* Bildegalleri over en del underarter
* Bilde av en stor hann 
*
Nyanga (Zimbabwe)

**Nyanga** (tidligere *Inyanga*) er en by i provinsen Manicaland i Zimbabwe. Den ligger i den fjellrike østre del av landet. I nærheten ligger Nyanga nasjonalpark og i den er  Inyangani, landets høyeste fjell.

Zimbabwes høyeste foss, Mutarazifossene, er i dette området. Her er det ruiner og andre  spor etter menneskelig bosetning fra stein- og jernalderen, som befestninger, terrasser og veier. 

## Billedgalleri


Fil:Manicaland districts.png|Manicaland
Fil:Nyanga rural.jpg|Nord for byen
Fil:Nyanga terracing.jpg|Gamle terrasseanlegg
Fil:Nyanga village.jpg
Fil:Ziwa ruins wall.JPG|Ziwaruinene nord for byen
Irbis

**Irbis** ( 650 eller 652) var ifølge flere russiske kilder grunnlegger av Khazarkhanatet og stammens første khan. Khazarene hadde sannsynligvis sitt opphav i det gök-tyrkiske riket som var i endring på denne tiden. Begynnelsen på en slags statsdannelse for khazarene kom en gang etter 630 Irbis har også blitt satt i forbindelse med det gök-tyrkiske herskerdynastiet Ashina.

Teorien om Irbis som opphavsmann til khanatet er dårlig dokumentert. Forskere har stilt spørsmål om khazarene i virkeligheten var akatziroier, et stammefolk i hunernes stammekonfigurasjon. Dette begrunnes med en teori om at navnet er avledet fra det tyrkiske *ak-khazar*, eller «hvit khazar», navnet på den gruppen av stammer som utgjorde krigeraristokratiet hos Khazar-folket. Andre har foreslått at navnet henviser til Agatyrsi, en tarko-dakisk stamme.

## Referanser


## Litteratur
*
Verdenscupen i hurtigløp på skøyter 2017/18 – Verdenscup 2 – Lagsprint kvinner

**[[Verdenscupen på skøyter|Verdenscup]]runde to av [[Verdenscupen i hurtigløp på skøyter 2017/18|sesongen 2017/18]] i [[hurtigløp på skøyter]] for kvinner på lagsprint** i Sørmarka Arena i Stavanger, Norge ble arrangert søndag den 19. november 2017.

I lagsprint er det 3 løpere på hvert lag. Første løper gir seg etter første runde, neste løper gir seg etter andre runde mens tredje løper går alle tre rundene.

Det var Sør-Korea representert ved trioen Kim Min-seon, Kim Hyun-yung og Park Seung-hi som vant 2017/18-sesongens andre lagsprint i verdenscupen foran det norske laget med Anne Gulbrandsen, Hege Bøkko og Ida Njåtun. Det canadiske laget med Marsha Hudey, Kaylin Irvine og Kali Christ tok tredjeplassen.

## Medaljevinnere

## Resultater

## Funksjonærer
* Overdommer var Ivan Djakov, Russland.
** Assisterende overdommer var Hanjo Heideman, Nederland.
* Starter var John Magne Eliassen, Norge.

## Referanser




## Eksterne lenker
* Menyside for parsammensetning og resultater på live.ISU
;For lagsprint
*  Parsammensetning, passerings- og rundetider i parrekkefølge og resultater på live.isuresults.eu.
*  Resultater på www.ISU.html.infostradasports.com
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk) .
*  Resultater på www.SpeedSkatingNews.info.
*  Resultater (med ''uavhengig eget poengsystem'') på www.The-Sports.org på engelsk
;Nyhetssammendrag fra International Skating Union
* 
;Nyhetsartikkel fra NRK.no
* 
*
Herman Leopoldus Løvenskiold (1739–1799)

**Herman Leopoldus Løvenskiold** (født 18. juli 1739 på Borgestad, død 24. mai 1799, Faret ved Skien) var en dansk-norsk godseier og kammerherre, bror til Severin Løvenskiold. 

Han var sønn av Herman Leopoldus Løvenskiold og Margarethe født Deichman; moren var datter av biskop Bartholomæus Deichman og søster av blant andre kaptein Peter Deichman og kanselliråd Carl Deichman.  

Herman Leopoldus Løvenskiold eide Fossum Jernverk i perioden 1761–1793 og Bolvig Jernværk i perioden 1792–1793. På Fossum lot han innhegne en dyrehave med rensdyr, danske og engelske rå- og dådyr og en anseelig mengde norske harer. Løvenskiold oppholdt seg i en periode utenlands.  

I 1763 giftet han seg i København Ingeborg Jensdatter Akeleye (1741–1800), og ekteparet bosatte seg så på Fossum hovedgård. Ingeborg Løvenskiold innledet senere et forhold til grev Christian Conrad Danneskiold-Laurvig, og i 1770 ble ekteskapet oppløst. Herman Leopoldus Løvenskiold fikk samtidig tillatelse til å gifte seg igjen, mens Ingeborg Akeleye «måtte anmelde det» til myndighetene, dersom hun ønsket å inngå nytt ekteskap.

I 1771 giftet Herman Leopoldus Løvenskiold seg på nytt, med Inger Marie Deichman (1744–1793), som var datter av oberst Vilhelm Deichman; ektefellene var dermed fetter og kusine. De fikk fire barn sammen. Da hans andre kone døde sørget han dypt, og solgte både Bolvig Jernverk og Fossum Jernverk til sin bror Severin Løvenskiold.

Den 2. november 1793 giftet han seg for tredje gang, med søster til hustru nr. 2, Christiane Sophie Deichman (1746–1808). Sammen med sin tredje kone og sin svigerfar (som også var hans onkel) bosatte han seg på svigerfarens eiendom Hakestensfaret, som på folkemunne i distriktet ble kalt (og fortsatt kalles) Faret. Herman Leopoldus Løvenskiold fikk dermed tilnavnet «Herman Faret» internt i familien, der han hadde mange navnebrødre. På eiendommen Hakestensfaret hadde det for øvrig ligget en stavkirke; tuftene av Hakastein kirke ble gjenoppdaget på 2000-tallet.

I 1782 ble Herman Leopoldus Løvenskiold kammerherre.

## Gravsted
Herman Leopoldus Løvenskiold ble begravet i Solum kirke.

## Referanser
Chizarira nasjonalpark

**Chizarira nasjonalpark** nordvest i Zimbabwe er landets tredje største nasjonalpark med sine 1&nbsp;910 km² Den ligger i distriktet Binga i provinsen Matabeleland North ikke langt fra Karibasjøen og grensen til Zambia. Chizarira ble opprettet som et viltfredningsområde i 1958 og fikk status som nasjonalpark i 1975. Parken er en del av det internasjonale verneområdet *[[Kavango Zambezi Transfrontier Conservation Area]]* (KAZA) - et samarbeid mellom Zimbabwe og nabolandene Angola, Botswana, Namibia og Zambia. Hovedkvarteret ligger i Manzituba inne i parken.

## Landskap
Nordgrensen til nasjonalparken utgjøres av en 400 - 500 meter høy klippevegg fra Zambezi-sletten og opp på platået parken ligger på. Terrenget er bølgende og blir lavere mot sør. Noen steder har elver og bekker gravd ut juv og kløfter. Parken ligger på omtrent 1&nbsp;000 moh med fjellet Tundazi på 1&nbsp;434 moh som høyeste punkt. Vegetasjonen er eviggrønne buskvekster og mindre trær.

## Klima
De høyeste områdene i parken er langs klippekanten mot nord, og her er det kjøligere og våtere enn på Zambezi-sletten nedenfor. Årlig nedbørsmengde er omkring 600 mm, og regntiden er normalt fra november til april. Sommertemperaturene kan komme opp i 40 grader, mens det om vinteren kan bli kuldegrader nede i elvekløftene.

## Dyreliv
Av pattedyr som finnes i parken er elefanter, løver, leoparder, geparder, hyener, afrikansk villhund, stor kudu, nyala, sabelantilope, roanantilope og ellipsevannbukk. Tidligere fantes det en levedyktig bestand av spissneshorn her, men disse er forsvunnet grunnet en kombinasjon av krypskyting og omplasseringer.

Det er registrert nærmere 400 forskjellige fuglearter i Chizarira. Klippeveggene gir gode reirplasser for mange av dem. Vandrefalk og klippeørn er blant rovfuglene som hekker her. Svalefalk er en annen av de hekkende rovfugleartene som finnes i Chizarira. Den er ikke en stedegen art, men er definert som sårbar (kategori VU) av Verdens naturvernunion (IUCN). Andre fuglearter som lever i parken er svartkronebrednebb, gulbukmonark, vestnikator, smaragdgjøk og praktpitta.

Krypskyting er et problem, og har ført til nedgang i bestanden hos flere av dyreartene.

## Turisme
Parken kan nås via grusveier, men den er ikke i særlig grad tilrettelagt for turister. Det finnes leirplasser for små grupper, men pr. 2017 ingen faste overnattingssteder inne i parken. I nærheten av parkens hovedkvarter i Manzituba er det en kort flystripe.

## Fotnoter



## Referanser


## Kilder
* Inspiration Africa: Chizarira National Park Besøkt 24. november 2017
* Zimbabwe Field Guide: Chizarira National Park Besøkt 24. november 2017
* Birdlife International - Data Zone: Chizarira National Park Besøkt 24. november 2017
* Protected Planet: Chizarira National Park  Besøkt 24. november 2017

## Eksterne lenker
* Zimparks: Chizarira (offisielt nettsted)  Besøkt 26. oktober 2019
Krigstid

**Krigstid** er et juridisk begrep som i folkerettslig sammenheng betegner en formell tilstand av krig, det vil si tidsrommet mellom et krigsutbrudd/en krigserklæring og en formell fredsslutning.

Begrepet brukes også i mange lands nasjonale rett, blant annet i norsk nasjonal rett, herunder i strafferetten og prosessretten. Den militære straffelovs krigsartikler får bare anvendelse i krigstid. I noen land kan krigstid i folkerettslig forstand omtales med eufemismer som for eksempel begrepet «forsvarssituasjon» eller lignende.

## Referanser
Maciej Obara

**Maciej Obara** (født 18. desember1981) er en polsk jazzmusiker (alt- og tenor saksofon), komponiat og bandleder. 

## Biografi
Obara spilte fra midten av 2000-tallet med Marek Kądzielas band *ADHD* (Kasper Tom Christiansen, Piotr Damasiewicz, Rudi Mahal) og Bandet *Power of the Horns*, også holder han på med flere egne prosjekter, først og fremst med sin egen Trio *Message from Ohayo* (2007, Krzysztof Gradziuk, Maciej Garbowski). De vant jazz konkurransen Bielska Zadymka for unge jazz band i 2006, og førte ham til internasjonalt gjennombrudd. I 2008 turnerte han i Polen med Antoine Roney. Manfred Eicher ble oppmerksom på ham og anbefalte Tomasz Stańko, å ta ham med i *Tomasz Stańko Special Project* og i *New Balladyna Quartet*. I de følgende årene fortsatte han med sine egne prosjekter, i en annen trio med John Lindberg og Harvey Sorgen (*Three*, 2010), sin egen kvartett (*Equlilibrium*, 2011, med Dominik Wania, Krzysztof Gradziuk og Maciej Garbowski), så vel som *Obara International (kvartett)* (med Dominik Wania, Gard Nilssen, Ole Morten Vågan, og Tom Arthurs), med det siden 2013 og internasjonalt på en rekke Festivaler skjedde, og flere av de andre albumene presentert, inkludert en produksjon med komposisjoner av Krzysztof Komeda. Han var også med på å spille inn musikk av Michael Jefry Stevens/Joe Fonda.

## Diskografi

### Soloalbum
; Maciej Obara Trio
* 2007: *Message from Ohayo* (Polskie Radio Katowice), med Maciej Garbowski og Krzysztof Gradziuk
* 2009: *I Can Do It* (Jaz Records), med Maciej Garbowski og Krzysztof Gradziuk
* 2010: *Three* (Ars Cameralis), med John Lindberg og Harvey Sorgen

; Obara Special Quartet
* 2010: *Four* (Ars Cameralis Silesiae Superior), med Mark Helias, Nasheet Venter og Ralph Alessi

; Maciej Obara Quartet
* 2011: *Equilibrium* (Ars Cameralis Silesiae Superiors), med Maciej Garbowski, Krzysztof Gradziuk, and Dominik Wania
* 2017: *Unloved* (ECM Records), med Ole Morten Vågan, Gard Nilssen, and Dominik Wania

; Obara Internasjonal (Dominik Wania, Gard Nilssen, Ole Morten Vågan, Tom Arthurs)
* 2013:* Live at Manggha* (For Tune)
* 2013: *Komeda* (For Tune), 
* 2015: *Live in Mińsk Mazowiecki* (For Tune), 

### Samarbeid
; Med The Fonda/Stevens Group Trio + 2 (Ireneusz Wojtczak, Michael Jefry Stevens, Joe Fonda, Michael Zerang, Harvey Sorgen)
* 2009: *Live in Katowice* (Not Two)

; Med Power Of The Horns
* 2011: *Alaman* (For Tune)

; Med Marek Kądziela ADHD
* 2015: *In Bloom* ‎(For Tune)

; Med Silberman New Quintet
* 2015: *Pieśń Gęsi Kanadyjskich* (Audio Cave)

## Referanser


## Eksterne lenker
* 
* Offisielt nettsted
*
Pelle Hvenegaard

**Pelle Hvenegaard** (født 29. august 1975 i København) er en dansk skuespiller. Som tolvåring opptrådte han i tittelrollen som Pelle i den danske Oscarvinneren *[[Pelle Erobreren (film)|Pelle Erobreren]]*.

## Referanser


## Eksterne lenker
*
2. divisjon ishockey for menn 2016/17

**[[2. divisjon ishockey for menn]] 2016/17** var det tredje nivået i norsk ishockey sesongen 2016/17. Ligaen startet 8. oktober 2016 og ble avsluttet 5. mars 2017.

## Tabellen

## Kvalifisering til [[1. divisjon ishockey for menn 2017/18|1. divisjon 2017/18]]

## Se også
* NM i ishockey 2017
* GET-ligaen 2016/17
* 1. divisjon ishockey for herrer 2016/17

## Eksterne lenker
* Norges Ishockeyforbund
Kortsortering

**Kortsortering** er en form for kognitivt intervju som kan brukes i brukertester.
Kortsortering er en metode brukt til blant annet design av brukeropplevelser, og kan gi innspill til struktur til f.eks. et nettsted. Kortsortering er nyttig i utvikling av informasjonsarkitektur, arbeidsflyter, meny struktur eller navigasjon på nettsider. Teknikkene fra kortsortering kan også benyttes for organisering av andre områder av livet og hverdagen.

Kortsortering er en av de mest kraftfulle verktøyene vi har, i arbeidet med informasjonsarkitektur.

Kortsortering kan gi innsikt i menneskers mentale modell. Metoden avdekker måten mennesker tenker og oppfatter sin verden, sorterer og grupperer oppgaver og navngi innholdet i sitt eget hode.

Kortsortering er en etablert teknikk som blir dokumentert mer og mer i litteraturen.

### Metode
Kortsortering er enkel å ta i bruk. Personen som er ansvarlig for gjennomføring av metoden i et prosjekt, identifiserer nøkkelkomponentene og skriver disse ned på index cards eller post-it lapper.

Komponentene testes, og eventuelt nye legges til og kortene blir organisert slik strukturen og sammenhengen mellom dem er lett å oppfatte.

Grupper kan organiseres som fokus grupper eller repeterende individuelle sesjoner. I litteraturen finner vi diskusjon om hvor mange brukere som er anbefalt for å gi et representativt utvalg.

### Varianter

#### Åpen kort sortering
I et arbeidsmøte med åpen kortsortering, definerer deltagerne kategoriene selv. Denne varianten benyttes for å avdekke mønsteret i navngiving av kategorier, som igjen vil bidra til å organisere resten av informasjonen.

#### Lukket kort sortering
I et arbeidsmøte med lukket kortsortering, får deltagerne utdelt forhåndsdefinert liste med kategorier. Deretter får de utdelt index card tilknyttet de ulike kategoriene. Denne varianten er mest vanlig i brukertesting av eksisterende meny struktur.

### Verktøy

#### Kortsortering på internett
Det er i dag et økt antall web-baserte verktøy for kortsortering. Fordelen med web-baserte verktøy er at disse verktøyene når ut til mange til en lav kostnad. Programvaren kan også hjelpe til med å analysere dataene som hentes inn.

Bakdelen med denne metoden er mangelen på personlig kontakt med brukeren, og den personlige interaksjonen som foregår i rommet der fysiske deltagere er tilstede. Et slikt fysisk møte kan gi verdifull innsikt.

## Referanser
Aegus (Micraegus) hamatus

***Aegus (Micraegus) hamatus*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (ca. millimeter), avlang, svart hjortebille. Hannens hode er bredt og flatt, kjevene (mandiblene) lange, slanke og sigdformede med en kraftig, innoverrettet tann nær roten og en skrått oppoverrettet tann nær midten. Pannen er bredt, U-formet innbuktet foran. Antennene er kraftige med en tre-leddet klubbe. Hodet er nokså matt, fint og spredt punktert. Pronotum er trapesformet, bredest foran, halvmatt, betydelig grovere punktert enn dekkvingene, som er jevnbrede, noe flate, med markerte punktstriper. Ytterkanten er kledt med korte, gulbrune hår. Beina er brunlige. Hunnen ligner hannen bortsett fra at hode og kjever ikke er forstørrede, hodet er ganske blanbkt og like grovt punktert som pronotum, som er puteformet (ikke bredere forover). Dekkvingene har rader av korte, oppstående hår som følger punktradene.

## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt på Sumatra og Borneo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Aegini - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *[[Micraegus]]* Maes, 1992
********* ***Aegus (Micraegus) hamatus*** Jakowlew, 1900

## Eksterne lenker
* Oversikt over artene
* Lucanidae du Monde, nettside om arten
*
Ion Trivale

**Ion Trivale** (født **Iosif Netzler**, 13. mai 1889 i Pitești, Romania, død 11. november 1916 i Zimnicea) var en litteraturkritiker og oversetter fra Romania. Litteraturkritikeren George Călinescu sa en gang at «hvis Ion Trivale ikke hadde dødd så ung, ville rumensk litteraturkritikk sett annerledes ut i dag.»

Trivales foreldre var jøder: faren, Adolf, var handelsmann og moren, som var kusinen til lingvisten Lazăr Șăineanu, het Șarlota (av og til stavet *Charlotte*). Etter at han avsluttet «I.C. Brătianu»-gymnaset i hjembyen i 1907, gikk han på Fakultetet for litteratur og filosofi, Universitetet i București, som han avsluttet i 1910. Mellom 1910 og 1911 utførte han verneplikten. Mellom 23. juni og 27. august 1913 deltok han i kamper i Bulgaria i den andre balkankrigen som medlem av Regiment 4 Dorobanți Argeș. Han ble drept i kampene som fant sted rundt byen Zimnicea ved Donau den 11. november 1916.

Den 17. november 1933 ble hans etterlevninger overført til București og gravlagt på den jødiske gravlunden «Filantropia». 

Han debuterte i 1910 i tidsskriftet *[[Convorbiri literare]]* med en artikkel om dramaet *Apus de soare* («Solnedgang») av Barbu Ștefănescu Delavrancea. 

## Bøker
# *Cronici literare*, Editura Socec, București, 1915

# Mark Twain, *Schițe umoristice*, 1916 (oversettelser)

## Æresbevisninnger
* Den 26. januar 1917 ble han tildelt, post mortem, medaljen *Crucea Comemorativă*. 

* Huset der han ble født er et museum som bærer hans navn. 

## Referanser


## Litteratur
Aurel Sasu, *Dicționarul biografic al literaturii române (M-Z)*, Paralela 45, Pitești, 2006, s. 728-729

## Videre lesning
* Eugen Lovinescu, *Noua revistă română*, nr. 14-15, 1914

* Eugen Lovinescu, *Istoria literaturii române contemporane (Evoluția criticii literare)*, 1927

* Mihail Sebastian, *Cuvântul*, nr. 3082, 1933
* George Călinescu, *Istoria literaturii române*, 1941
* Dumitru Micu, *Început de secol*, 1970
* Cristian Moraru, *România literară*, nr. 19, 1989
Periploca

***Periploca*** kan sikte til:

* ''Periploca'' (sommerfugler), ei slekt av glansmøll
* ''Periploca'' (plante), ei slekt i gravmyrtfamilien
Aegus (s.str.) fornicatus

***Aegus (s.str.) fornicatus*** er bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (opptil 40 millimeter), avlang, noe flat, halvblankt brunsvart hjortebille. Hannen har stort, bredt hode og lange, kraftige, sigdformede kjever som oftest har én stor, kraftig, oppoverrettet tann litt utenfor midten og en butt, innoverrettet tann ved roten. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er nokså matt, knapt synlig punktert i midten, grovt og tett på sidene. Hodet er utvidet bak fasettøynene, men en butt tann. Pronotum er avrundet rektangulært, mye bredere enn langt, litt innsnevret ved roten, i midten nokså blankt og glatt, langs kantene med grov og tett punktering. Dekkvingene er noe rundede med fine, skarpe punktstriper, kraftig punkterte ved roten og langs ytterkanten. Beina er brunsvarte. Hunnen er mindre enn hannen uten forstørret hode og kjever, kroppen er svært tett og kraftig punktert og nokså matt.

## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt på Sumatra.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Aegini]]* - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *Aegus* MacLeay, 1819 (i snever forstand)
********* ***Aegus (s.str.) fornicatus*** Albers, 1889

## Eksterne lenker
* Oversikt over artene
* Bildegalleri over en del underarter
*
Goebbels og kvinnene

***Goebbels og kvinnene*** (amerikansk tittel: **) er en amerikansk dramafilm fra 1944 regissert av Alfred Zeisler. Wolfgang Zilzer (kreditert som Paul Andor) ses i den mannlige hovedrollen som Joseph Goebbels. Sigrid Gurie spiller Magda Quandt, som ble hans hustru.

## Innspillingsfakta
Filmen ble spilt inn fra 8. september til midten av oktober 1943 i General Service Studios.

## Fakta om filmen
Arbeidstitlene til denne filmen var *The Secret Life and Loves of Dr. Paul Joseph Goebbels,* *Dr. Paul Joseph Goebbels, His Life and Loves,* *The Life and Loves of Dr. Paul Joseph Goebbels* og *The Private Life of Dr. Paul Goebbels*.

Ifølge en artikkel i *[[The Hollywood Reporter]]* forbød sensorene bruken av alle titler som inneholdt ordene *«the secret life and loves of Goebbels.»*

En artikkel i *The Hollywood Reporter* fra 6. januar 1944 skrev at den Minneapolis-baserte kinooperatøren og filmens produsent W.R. Frank viste den ferdige kopien i New York City til sjefer for kinokjeder for å avgjøre hvor mye av den som skulle bli klippet bort. Kopien ble til slutt nedklippet fra 137 minutter til 87 minutter.

I en PR-relatert pressemelding ble det opplyst at filmens manusforfatter og regissør, Alfred Zeisler, hadde arbeidet som produsent og regissør ved UFA i Berlin og derfor hadde hatt mye befatning med Goebbels i egenskap av hans stilling som propagandaminister. Ifølge *The Hollywood Reporter* skulle Zeisler spille seg selv i filmen.

Ifølge en artikkel i *The Hollywood Reporter* hadde *Goebbels og kvinnene* premiere på to kinoer i Minneapolis 20. april 1944.

En annen artikkel i *The Hollywood Reporter* opplyste at Monogram ikke ervervet filmen for distribusjon før i juni 1944.

## Rolleliste
(Kun krediterte skuespillere) 

*Claudia Drake - Maria Brandt
*Wolfgang Zilzer - Joseph Goebbels (kreditert som Paul Andor)
*Donald Woods- Dr. Hans Traeger
*H.B. Warner - Oberst Eberhardt Brandt
*Sigrid Gurie - Magda Quandt
*Ralph Morgan - Mr. Quandt
*Gloria Stuart - Bertha
*Robert Barrat - Heinrich Wallburg
*Beryl Wallace - Jenny Hartman

## Referanser


## Eksterne lenker
*
Janet Ågren

**Janet Ågren Maietto** (født 6. april 1949 i Landskrona) er en svensk skuespiller, først og fremst aktiv i Italia i årene 1968 - 1993. Hun har medvirket i filmer av blant andre Umberto Lenzi og Lucio Fulci. 

Hun har senere bosatt seg i Florida i USA.

## Filmografi (utvalg)
* 1978 - *[[Bermuda - dödens triangel]]* - Angelica
* 1978 - *[[Destination okänd (film)|Destination okänd]]* - Helga
* 1980 - *[[City of the Living Dead]]* - Sandra
* 1980 - *[[Eaten Alive]]*
* 1985 - *[[Barbarernas hämnd]]* - Varna
* 1986 - ''Aladdin och den magiska lampan - Mrs. Haddin

## Referanser


## Eksterne lenker
*
Periploca (plante)

se egen seksjon

***Periploca*** er ei planteslekt i gravmyrtfamilien. Den ble tidligere regnet til svalerotfamilien eller til familien Periplocaceae.

Artene er klatrende eller slyngende busker. De er glatte utenom blomsten og har hvit eller gul melkesaft. Noen er eviggrønne, mens andre feller bladene når det er vinter eller tørketid. Bladene sitter motsatt, har stilk og er helrandede. Blomstene sitter i kvaster. Den befruktede blomsten utvikler seg til to belgkapsler som delvis henger sammen.

*Periploca* vokser i fuktig skog, tørrere savanne og kratt i halvørken og ørken. De 14–17 artene er utbredt i nordlige og sentrale deler av Afrika, Kanariøyene, Sør-Europa og Vest-, Sør- og Øst-Asia.

## Systematikk

Venter (1997) anerkjenner 14 arter i *Periploca* fordelt på 2 seksjoner. *Kew World Checklist of Selected Plant Families* anerkjenner 17 arter, men ikke alle Venters arter. Følgende liste er et utvalg:

* slekt *Periploca*
** seksjon *Periploca*
*** serie *Periploca*
**** *[[Periploca aphylla]]* – tørre strøk fra Egypts rødehavskyst, Sinai og Arabia til Afghanistan
**** *[[Periploca graeca]]* – fuktige steder i sørøstlige Europa, Vest-Asia
**** *[[Periploca linearifolia]]* – skog og savanne i Øst-Afrika fra Malawi til Etiopia
**** *[[Periploca sepium]]* – nordlige og østlige Kina
*** serie *Laevigatae*
**** *[[Periploca angustifolia]]* – tørre voksesteder i Nord-Afrika sørover til Ahaggar, Sør-Spania, Malta, Sicilia, Syria og de greske øyene Chrysi og Gavdos
**** *[[Periploca laevigata]]* – Kanariøyene, Selvagensøyene, Kapp Verde
**** *[[Periploca somaliensis]]* – fjellkratt i Somalia, Jemen og Saudi-Arabia
**** *[[Periploca visciformis]]* – sørlige del av Den arabiske halvøy, Sokotra, Somalia og Etiopia
*** serie *Calophyllae*
**** *[[Periploca calophylla]]* – fjellskog fra nordlige India til nordlige Burma, sørvestlige Kina og nordlige Vietnam
**** *[[Periploca gracilis]]* – sørlige Tyrkia og Kypros
** seksjon *Monocoronata*
*** *[[Periploca hydaspidis]]* – nordlige Pakistan og nordvestlige India
*** *[[Periploca tsiangii]]* – Guangxi i Kina

To av Venters arter er flyttet til nye slekter i WCSP: *Periploca acuminata* fra Bangladesh heter nå *Decalepis khasiana*, og *Periploca nigrescens* fra tropisk Afrika heter *Cryptolepis nigrescens*. Status til *Periploca purpurea* fra Thailand er usikker.

## Referanser


## Eksterne lenker
*
VGTRK

**Russlands statlige kringkastingsselskap (RTR** eller **VGTRK)** (russisk: Всероссийская государственная телевизионная и радиовещательная компания, *Vserossijskaja gosudarstvennaja televizionnaja i radiovesjtsjatelnaja kompanija*) er et russisk statseid kringkastingsselskap som driver en rekke tv- og radiostasjoner i Russland. Selskapet ble grunnlagt i 1990, og RTR produserer programmer på 53 ulike språk.

## Bakgrunn
Russlands statlige kringkastingsselskap ble grunnlagt 14. juli 1990, og i desember samme år startet Radio Rossii sine sendinger som selskapets første radiokanal. Den første tv-kanalen, *RTR*, startet opp 13. mai 1991. RTR avløste *Program 2* som var andrekanalen til det sovjetiske statsfjernsynet. I 2001 ble RTR omdøpt til Rossija 1.

I 1993 fikk RTR status som rikskringkaster i Russland, og samme år ble selskapet et fullverdig medlem av Den europeiske kringkastingsunion (EBU) og Den asiatiske kringkastingsunion (ABU).

I 1998 ble kringkasteren og dens kanaler slått sammen til et felles holdingselskap, noe som gjorde RTR til Russlands største selskap innen kringkasting av elektronisk media.

I dag drifter RTR en rekke tv- og radiokanaler som retter seg mot et russisk publikum og russere utenfor Russland. Kringkastingen av kanalene skjer gjennom Det føderale senteret for distribusjon av tv- og radioprogrammer, som holder til i hovedstaden Moskva. Derfra kringkastes kanalene videre via regionale bakkesendere rundt om i Russland.

### Utmeldingen fra EBU i 2022
Som følge av Russlands invasjon av Ukraina 24. februar 2022, besluttet EBU dagen etter å utestenge Russland fra Eurovision Song Contest 2022. Som motsvar uttalte samtlige av Russlands medlemmer, inkludert RTR, at de trekker seg fra unionen. EBU har mottatt en muntlig bekreftelse fra kringkasterne, men avventer per mars en endelig, formell bekreftelse på utmelding. I mellomtiden har EBU suspendert de russiske medlemmene fra samtlige av unionens styrer og komiteer.

## Kanaler på tv og radio
RTR drifter fem nasjonale tv-kanaler og fem nasjonale radiokanaler. I tillegg kommer en rekke regionale tv-kanaler og 17 nasjonale digitale tv-kanaler.

### Fjernsyn
**Rikskanaler**
* Rossija 1 (Россия 1) — hovedkanalen, underholdning, nyheter (tidligere *Rossija*, *RTR-1* og *RTR*)
* Rossija K (Россия К) — kulturkanal (tidligere *Kultur* og *RTR-2*)
**Internasjonale kanaler**
* Rossija 24 (Россия 24) — nyhetskanal (tidligere *Vesti*)
* RTR-Planeta (РТР-Планета) — internasjonal kanal
* Euronews på russisk (Euronews на Русском языке) — russiskspråklig utgave av Euronews 
**Andre tv-kanaler**
* Over 80 regionale tv- og radiokanaler som sender i alle Russlands regioner
* Digitalpakke med 17 ulike tv-kanaler innen underholdning, drama, dokumentarer, historie og natur.

### Radio
* Radio Majak – underholdning, debatt, nyheter og populærmusikk
* Radio Kultura – kulturradio
* Radio Rossii – radio og regionalradio
* Radio Junost – ungdomskanal med hovedvekt på europeisk og amerikansk popmusikk
* Vesti FM – nyhetskanal

### Nettsteder
* Rossija (vgtrk.com) – statlig internettportal og hjemmesiden til RTR. 

## Referanser


## Eksterne lenker
*
Koninklijke Landmacht

**Koninklijke Landmacht** er hæren i Kongeriket Nederlandene. Den er underlagt Ministerie van Defensie som en av fire forsvarsgrener i Nederlandse krijgsmacht. Koninklijke Landmacht ble etablert 9. januar 1814, men opprinnelsen går tilbake til 1572, da Generalstatene opprettet den såkalte Staatse leger i De forente Nederlandene. Nederland har derfor en av verdens eldste stående armeer, datert tilbake til det 16. århundre. Den har kjempet i napoleonskrigene, annen verdenskrig, den indonesiske uavhengighetskrigen, koreakrigen og sammen med NATO ved den kalde krigens grenser i Tyskland fra 1950- til 1990-tallet.

## Referanser


## Eksterne lenker
*
Robert Sherard

**Robert Harborough Sherard** (1861–1943) var en engelsk forfatter og journalist. Han var en venn av, og den første som skrev en biografi om Oscar Wilde. Han var også Wildes mest profilerte biografiskribent i den første halvdel av det 20. århundre.

## Referanser


## Eksterne lenker
* Works by or about Robert Sherard, hos Internet Archive
William James Thorne

**William James Thorne** (født 8. oktober 1857 i Hockley i Birmingham, død 2. januar 1946), kjent som Will Thorne, var en britisk fagforeningsleder, aktivist og en av de første som ble valgt inn som parlamentsmedlem for Labour Party.

## Referanser


## Eksterne lenker
* 
*
Pervyj kanal

**Pervyj kanal** (russisk: Первый канал, norsk oversettelse: *første kanal* eller *Kanal 1,* engelsk*:* **Channel One Russia**) er Russlands første, nasjonale tv-kanal. Kanalen har sitt hovedkvarter i Ostankino, like ved Ostankinotårnet i Moskva. Kanalen er en av Russlands største med over 250 millioner seere i over 190 land. Fra 1995 til 2002 var kanalen kjent som Russlands offentlige televisjon (russisk: Общественное Российское Телевидение, *Obsjtsjestvennoje Rossijskoje Televidenije*, ORT). 

## Bakgrunn
Da Sovjetunionen ble oppløst, tok Russland over det meste av unionens strukturer og institusjoner. Blant annet vedtok Boris Jeltsins nye regjering i 1991 et dekret som sikret russisk kontroll over det sovjetiske sentralfjernsynet. Det russiske tv-selskapet fikk navnet *Det russiske statlige tv- og radioselskapet Ostankino*. Tv-kanalen var den første i Russland og overtok og beholdt mange av programmene fra det sovjetiske sentralfjernsynets førstekanal (RTO).

I 1994 ble Ostankino delvis privatisert og omgjort til aksjeselskapet *ORT*. 51 prosent av selskapet ble kjøpt av statlige byråer, mens resten ble kjøpt opp av private investorer. Blant de største eierne var oligarken Boris Berezovskij, som senere hevdet at han ble tvunget til å selge sin aksjepost etter press fra president Putin. Posten ble solgt til Chelsea FC-eier Roman Abramovitsj som solgte deler av aksjeposten videre til den russiske staten like etter.  

I 1996 ble kanalen medlem av Den europeiske kringkastingsunion (EBU). 

## Statskontrollert og regjeringstro
På slutten av 2002 skiftet kanalen navn fra *ORT* til *Pervyj kanal* (Первый канал). Kanalen er en av Russlands største tv-kanaler og kontrolleres i stor grad av russiske myndigheter. Kanalen har blitt kritisert for å være regjeringsvennlig og sterkt støttende overfor Putins politikk. Kanalens direktør, Konstantin Ernst, er en av Putins allierte, mens presidentens stabssjef Aleksej Gromov, sitter i kanalens styre.

## Utmeldingen fra EBU i 2022
Som følge av Russlands invasjon av Ukraina 24. februar 2022, besluttet EBU dagen etter å utestenge Russland fra Eurovision Song Contest 2022. Som motsvar uttalte samtlige av Russlands medlemmer, inkludert Pervyj kanal, at de trekker seg fra unionen. EBU har mottatt en muntlig bekreftelse fra kringkasterne, men avventer per mars en endelig, formell bekreftelse på utmelding. I mellomtiden har EBU suspendert de russiske medlemmene fra samtlige av unionens styrer og komiteer.

## Referanser


## Eksterne lenker
* 
*
Kazuma Pan nasjonalpark

**Kazuma Pan nasjonalpark** ligger helt nordvest i Zimbabwe og grenser i vest mot Botswana. Mot øst og sør grenser nasjonalparken mot safariparken Matetsi, og én av grunnene for opprettelsen var at dyrene i Matetsi skulle ha et trygt tilfluktssted i jaktsesongen der. Kazuma Pan nasjonalpark ble først opprettet i 1949, men den mistet statusen som nasjonalpark i 1964. I 1975 fikk Kazuma Pan tilbake statusen som nasjonalpark. Kazuma Pan er inkludert i det internasjonale verneområdet *[[Kavango Zambezi Transfrontier Conservation Area]]* (KAZA) som er et samarbeid mellom nabolandene Angola, Botswana, Namibia, Zambia og Zimbabwe. 

## Landskap
Kazuma Pan nasjonalpark ligger på¨omtrent 1&nbsp;000 moh. Terrenget er flat og tørr savanne som er rik på oppkommer som danner vannhull. Vegetasjonen består av blant annet mopane- og teak-trær. 

## Klima
Kazuma Pan nasjonalpark har tørt tropisk klima med årlig nedbørsmengde på mellom 550 og 700 mm. Temperaturen om sommeren kan være over 35 grader, mens det kan forekomme kuldegrader om vinteren.

## Dyreliv
Vannhullene gjør at Kazuma Pan har et rikt dyreliv. Pattedyrarter som finnes her inkluderer giraff, sebra, roanantilope, sabelantilope, spydbukk, rørbukk, eland og ellipsevannbukk. I tørketiden, når det er vannmangel andre steder, kommer flokker med elefanter og bøfler til parken. Stumpneshorn kan også sees iblant. Oribi er en dvergantilope som sjeldent finnes i andre deler av Zimbabwe. Av rovdyr er løver og leoparder vanlige, mens geparder og villhunder bare finnes sporadisk.

Også mange arter av vannfugler trives i nærheten av vannhullene, som for eksempel storker, gråkrontrane, stylteløper, skarver, ender og isfugler.

For å sikre at det er tilstrekkelig med vann til dyrene i tørketiden, er flere brønner med solcelle-drevne vannpumper blitt installert i parken. Disse prosjektene er gjennomført av Zimbabwes myndigheter i samarbeid med både nasjonale og internasjonale organisasjoner og fond.

## Turisme
Parken har noen grusveier, men er ellers uberørt og lite tilrettelagt for besøkende. Det finnes to leirplasser for mindre grupper, men ingen permanente overnattingssteder (pr. 2017). I januar og februar (i regntiden) er parken stengt for besøkende, siden nedbøren gjør veiene i parken ufremkommelige.

## Fotnoter



## Referanser


## Kilder
* Protected Planet: Kazuma Pan National Park Besøkt 12. august 2021
* Zimbabwe Field Guide: Kazuma Pan National Park Besøkt 24. november 2017

## Eksterne lenker
* Zimparks: Kazuma Pan National Park (offisielt nettsted)  Besøkt 24. november 2017
Verdenscupen i hurtigløp på skøyter 2017/18 – Lagsprint kvinner

Den 3. offisielle '''Verdenscupen i hurtigløp på skøyter'''** – Lagsprint kvinner** (engelsk: ISU World Cup Speed Skating 2017/2018 – Team Sprint Ladies) ble arrangert vintersesongen 2017/18.

Det er tre løpere på hvert lag. Første løper gir seg etter første runde, neste løper gir seg etter andre runde mens tredje løper går alle tre rundene.

## Kalender
Kalenderen for lagsprint kvinner i verdenscupen i hurtigløp på skøyter 2017/18 var som følger:

## Resultater
### Sammendrag

### Sammenlagt

## Funksjonærer
;I Heerenveen, Nederland
* Overdommer var Daniel Cabelduc, Sverige.
** Assisterende overdommer var Roald Farestveit, Norge.
* Starter var Jouko Vesterlund, Finland.
;I Stavanger, Norge
* Overdommer var Ivan Djakov, Russland.
** Assisterende overdommer var Hanjo Heideman, Nederland.
* Starter var John Magne Eliassen, Norge.
;I Calgary, Canada
* Overdommer var Dan Immerfall, USA.
* Starter var Bruce Lanser, USA.
;I Minsk, Belarus
* Overdommer var Daniel Cabelduc, Sverige.
* Starter var Roman Danilov, Russland.

## Referanser




## Eksterne lenker
*  ISU Communication 2112 – ISU World Cup Speed Skating 2017/18 Regler for verdenscup-sesongen 2017/18 fra ISU.
*  ISU WorldCup 2017/2018 – Rankings Team Sprint Ladies på live.isuresults.eu
*  Results 2017/2018 World Cup Rankings Ladies – Team Sprint 3 Laps – 18.  2018, Final Ranking på www.isu.html.infostradasports.com

;Nyhetssammendrag fra International Skating Union (ISU) og NRK.no
* 1. løp (søndag 12. november)
** 
** 
* 2. løp (søndag 19. november)
** 
** 
* 3. løp (fredag 1. desember)
** 
* 4. løp (søndag 18. mars)
**